NACRT PRIJEDLOGA.

 Na temelju odredbe članka 57. Zakona o porezu na dohodak („Narodne novine“, br. 115/16, 106/18, 121/19, 32/20, 138/20, 151/22, 114/23 i 152/24), odredbi članka 2. i 3.Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“, br. 1/19, 1/20, 1/21, 156/22 i 1/24) te članka 32. Statuta Općine Sv. Lovreč (“Službene novine Istarske županije“ br. 7/09, „Službene novine Općine Sv. Lovreč“ br. 2/13, 4/13- pročišćeni tekst i 4/14 i 1/21), Općinsko vijeće Općine Sv. Lovreč na sjednici održanoj \_\_. veljače 2025. godine, donijelo je

**ODLUKU**

**o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj**

**Članak 1.**

Ovom Odlukom o visini paušalnog poreza za djelatnosti iznajmljivanja i smještaja u turizmu (dalje u tekstu: Odluka) određuje se visina paušalnog poreza po krevetu odnosno po smještajnoj jedinici u kampu i/ili kamp-odmorištu odnosno po smještajnoj jedinici u objektu za robinzonski smještaj, a koji se plaća na području Općine Sv. Lovreč sukladno zakonu i podzakonskom aktu kojim se uređuje porez na dohodak te sukladno ovoj Odluci.

**Članak 2.**

Visina paušalnog poreza iz članka 1. ove Odluke određuje se za sva naselja na području Općine Sv. Lovreč u kojima se nalazi krevet, soba, stan (apartman) i kuća za odmor, smještena jedinica u kampu i/ili kamp odmorištu i smještena jedinica u objektu za robinzonski smještaj.

**Članak 3.**

 Visina paušalnog poreza na dohodak iz članka 1. ove Odluke za sva naselja na području Općine Sv. Lovreč iznosi:

* 30,00 EUR po krevetu,
* 30,00 EUR po smještajnoj jedinici u kampu i/ili kamp odmorištu
* 30,00 EUR po smještajnoj jedinici u objektu za robinzonski turizam.

**Članak 4.**

Godišnji paušalni dohodak utvrđuje se poreznim rješenjem.

Rješenje iz stavka 1. ovoga članka donosi nadležna ispostava Porezne uprave.

**Članak 5.**

Danom stupanja na snagu ove Odluke prestaje važiti Odluka o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj („Službene novine Općine Sv. Lovreč“ br. 2/19 i 1/20).

 **Članak 6.**

Ova Odluka stupa na snagu osmog dana od dana objave u „Službenom novinama“ Općine Sv. Lovreč i dostavit će se Ministarstvu financija, Poreznoj upravi u roku od osam dana od dana njezina donošenja.

KLASA: 024-01/25-01/\_\_

URBROJ: 2163-33-02-25-1

Sv. Lovreč Pazenatički, \_\_. veljače 2025.

OPĆINSKO VIJEĆE OPĆINE SVETI LOVREČ

PREDSJEDNICA

Kristina Prekalj Diklić

**O B R A Z L O Ž E NJ E**

1. **Pravna osnova za donošenje akta**

-članak 57. Zakona o porezu na dohodak („Narodne novine“, br. 115/16, 106/18, 121/19, 32/20, 138/20, 151/22, 114/23 i 152/24)

- članci 2. i 3. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“, br. 1/19, 1/20, 1/21, 156/22 i 1/24)

- članak 32. Statuta Općine Sv. Lovreč (“Službene novine Istarske županije“ br. 7/09, „Službene novine Općine Sv. Lovreč“ br. 2/13, 4/13- pročišćeni tekst i 4/14 i 1/21),

1. **TEMELJNA PITANJA I OCJENA STANJA**

 Sukladno odredbama Zakona o porezu na dohodak („Narodne novine“, br. 115/16, 106/18, 121/19, 32/20, 138/20, 151/22, 114/23 i 152/24) propisano je da predstavničko tijelo jedinice lokalne samouprave donosi odluku kojom će propisati visine paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj.

Odluku o visini iznosa paušalnog poreza predstavničko tijelo donosi sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu, sukladno posebnom propisu, u granicama propisanim ovim Zakonom.

Pravilnikom o paušalnom oporezivanju djelatnosti iznajmljivanja i organiziranja smještaja u turizmu („Narodne novine“, br. 1/19, 1/20, 1/21, 156/22 i 1/24) propisani su kriteriji, način, visina, evidencija, izvješća te druge odredbe bitne za provedbu.

 Prema otvorenim podacima Ministarstva turizma i sporta dostupnima na službenoj mrežnoj stranici (https://mint.gov.hr/pristup-informacijama/otvorenipodaci/22846) Općina Sv. Lovreč svrstava se u III kategoriju indeksa turističke razvijenosti prema podacima za 2023. godinu (podaci za 2024. godinu još nisu objavljeni).

 Nastavno, prema članku 7. Pravilnika o pokazateljima za praćenje razvoja i održivosti turizma (“Narodne novine” , br.112/24) izračun indeksa turističke razvijenosti (ITR) provodi se svake godine za prethodnu godinu do kraja prvog kvartala, a rezultate izračuna nadležno ministarstvo objavljuje na svojim mrežnim stranicama.

Člankom 8. st. 4. Zakona o izmjenama i dopunama Zakona o porezu na dohodak (“Narodne novine”, br.152/24) propisani su rasponi visine paušalnog poreza koje jedinice lokalne samouprave mogu utvrditi prema kategoriji u koju je jedinica lokalne samouprave razvrstana prema indeksu turističke razvijenosti. Izračun indeksa turističke razvijenosti za Općinu Sv. Lovreč za 2023. godinu iznosi 21,85 te se sukladno tome Općina Sv. Lovreč svrstava u III kategoriju prema indeksu turističke razvijenosti unutar koje se visina paušalnog poreza može utvrditi u rasponu od 30,00 do 150,00 eura.



Ukoliko predstavničko tijelo jedinice lokalne samouprave ne donese odluku o visini paušalnog poreza u propisanom roku, visina paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj određuje se prema slijedećoj tablici:



U prijelaznim i završim odredbama Zakona o izmjenama i dopunama Zakona o porezu na dohodak („Narodne novine“, br.152/24) i to člankom 15. propisano je da predstavnička tijela jedinice lokalne samouprave koja su Odluku o visini paušalnog poreza po krevetu odnosno po smještajnoj jedinici u kampu odnosno po smještajnoj jedinici za robinzonski smještaj utvrdila prema odredbama članka 57. Zakona o porezu na dohodak („Narodne novine“, br. 115/16, 106/18, 121/19, 32/20, 138/20, 151/22 i

114/23) dužna su donijeti novu odluku ako je visina propisanog paušalnog poreza izvan propisanih granica i dostaviti je Ministarstvu financija, Poreznoj upravi najkasnije do 28. veljače 2025. godine.

Nastavno, prema prijedlogu nova Odluka o visini paušalnog poreza za djelatnosti iznajmljivanja i smještaja u turizmu usklađuje se sa Zakonom o izmjenama i dopunama Zakona o porezu na dohodak („Narodne novine“, br.152/24) kojom je propisan iznos paušalnog poreza prema kategoriji u koju je jedinica lokalne samouprave razvrstana prema indeksu turističke razvijenosti.

Sukladno tome, budući da je Općina Sv. Lovreč razvrstana u III kategoriju jedinica lokalne samouprave prema indeksu turističke razvijenosti ovom se Odlukom određuje minimalno povećanje s obzirom na zakonske mogućnosti:

* visina paušalnog poreza u iznosu od 30,00 eura po krevetu, po smještajnoj jedinici u kampu i/ili kamp-odmorištu te po smještajnoj jedinici u objektu za robinzonski smještaj.

Poslove u svezi s utvrđivanjem, evidentiranjem, nadzorom, naplatom ovrhom radi naplate poreza obavlja Ministarstvo financija, Porezna uprava.

Slijedom navedenoga, utvrđen je prijedlog Odluke o visini paušalnog poreza za djelatnosti iznajmljivanja i smještaja u turizmu na području Općine Sv. Lovreč na način da predložena nova Odluka sadrži propisani iznos visine paušalnog poreza u granicama propisanim Zakonom o porezu na dohodak.

1. **Financijska sredstva potrebna za provedbu ovog akta**

Za provedbu ovog akta nisu potrebna financijska sredstva u Proračunu Općine Sv. Lovreč.